google/wiki40b huggingface dataset:
Junior Eurovision Song Contest 2004

Sendingen

Den britiske tv-kanalen ITV skulle egentlig ha arrangert konkurransen i Manchester. På grunn av finansielle problemer sa ITV fra seg oppgaven, og Den europeiske kringkastingsunion henvendte seg i stedet til Kroatia som hadde vunnet året før. Den kroatiske allmennkringkasteren fikk imidlertid problemer med å finne en ledig arena for konkurransen, og til slutt tok NRK og Norge på seg oppgaven med å arrangere finale. Programledere var Stian Barsnes-Simonsen og Nadia Hasnaoui. Jonna Støme kommenterte sendingen for norske seere. 
Konkurransen ble sendt på tv av 20 land, selv om bare 18 land deltok. Opprinnelig skulle både Israel og Tyskland delta, men trakk seg før konkurransen. Også Irland vurderte å delta. 
Under prøvene like før sending ble det hviterussiske bidraget klaget inn for Den europeiske kringkastingsunionen. Årsaken var at danserne til Egor Voltsjek hadde klær som viste for mye hud. Den hviterussiske delegasjonen stilte seg uforstående til kritikken, men klagen endte med at danserne brukte andre klær.

Spansk vinner

Vinneren ble ni år gamle María Isabel fra Spania som sang «Antes muerta que sencilla». Dette var Spanias første seier i konkurransen, og sangen fikk toppoeng fra åtte land. Vinnerlåten gikk ikke bare inn på singelisten i Spania, men også i Frankrike, Italia, Skandinavia og Latin-Amerika. 
De samme tre landene som endte på topp tre året før, kom også i topp tre dette året – bare med andre plasseringer.
Hellas, som kom på niendeplass, fikk flere tolvere enn Storbritannia som kom på andreplass. Frankrike fikk poeng av alle land, noe verken Kroatia på tredjeplass, eller Romania på fjerdeplass gjorde. Spania og Storbritannia fikk også poeng av alle land. Norges bidrag var @lek med sangen «En stjerne skal jeg bli». Den endte på trettendeplass med 12 poeng.
Før avstemningen sang guttegruppa Westlife låten «Ain't That a Kick in the Head?».
Skorovas

Skorovas, eller Skorovatn, er ei bygd i Namsskogan kommune i Trøndelag. Stedet er et gammelt gruvesamfunn, der gruva ble nedlagt i mai 1984.

Skorovas Gruber

Statsgeolog K.M. Hauan besøkte Skorovatn i 1873 og fant at det var «skutt» opp en skjerpegrop, men det vites ikke hvem som har gjort dette. I 1890-årene drev Andreas Larsen og en gruvearbeider ved navn Frykman en undersøkelsesdrift i flere somre uten å finne malm.
Sverre B. Steen fra Namsos fant kobber i 1910, og i 1911 gikk han i kompaniskap med Kristian Trones og Elias Grøndal. I 1913 solgte de feltet til Det Norske Aktieselskapet for Elektrokemiske Industrier, som i 1915 stiftet A/S Skorovas Gruber. 
Drivverdig funn av svovelkis ble først funnet i 1915, men da brøt første verdenskrig ut. Vei frem til Skorovatn var ferdig i 1938. Forekomsten på 10 millioner tonn malm ble satt i drift i 1952, og gruva ble nedlagt i 1984. En taubane på 45 km fraktet fram til 1976 malmen til utskiping på Kongsmoen.
Ptericoptus

Utseende

Stort sett middelsstore, avlange, matt grå- eller brunaktige trebukker. Antennene er forholdsvis korte og kraftige, rundt halve kroppslengden.

Utbredelse

Slekten er utbredt i Sør- og Mellom-Amerika.
Ullhåndskrabbe

Delikatesse

Krabben er en delikatesse innen det shanghainesiske kjøkken, og særlig priset er hunnens rogn. Krabbekjøttet anses å ha en «kjølende» (yin) effekt på kroppen. Særlig ettertraktet og kostbar er krabbene av denne arten fra Yangchengsjøen vest for Shanghai. De fleste yangchengkrabber fraktes til dyre restauranter i Shanghai eller Hongkong.
Private laster, offentlige dyder

Handling

Kronprinsen i et sentraleuropeisk land leder en rekke orgier på sitt slott og blir til slutt skutt av keiserens soldater.
Gnorimus baborensis

Utseende

En ganske stor (17-19 millimeter), kraftig, svart skarabide uten lyse flekker på pronotum, med et par små, gule flekker på dekkvingene. Den har gjerne litt fiolett metallglans. Bakkroppsspissen, som stikker ut bak dekkvingene, er uten påfallende hårkledning. Hodet er firkantet, flatt med små fasettøyne. Pronotum er litt bredere enn langt, med rundede sider. Dekkvingene er mye bredere enn pronotum, litt utvidete bakover. Beina er forholdsvis lange.

Levevis

Larvene lever i mulden som samler seg inne i hule sedertrær. De voksne billene er dagaktive og finnes gjerne på blomstene av skjermplanter og andre åpne blomster. De er aktive men noe trege flygere.

Utbredelse

Arten er endemisk for Algerie og finnes bare i et begrenset område i Kabylfjellene.
Skifernellikfly

Utseende

Et middelsstort (vingespenn 32 – 36 mm), blålig grått nattfly. Forvingen kan være helt uten tegninger, eller den kan ha mindre tydelige, mørke mellomlinjer midt i vingen og en lys bølgelinje langs ytterkanten. Bakvingen er grå.

Levevis

Arten lever på steinete steder nær havet, men også i innlandet. Larvene utvikler seg på frøene til strandsmelle (Silene maritima), trolig også andre smeller. De voksne sommerfuglene flyr om natten i mai – august.

Utbredelse

Arten er utbredt i Europa. I Norge forekommer den nord til Sør-Trøndelag.
Sphenoraia

Utseende

Middelsstore (ca. 10 millimeter), ovale, hvelvede, blanke, ofte mer eller mindre gulrøde bladbiller med svarte flekker, noen arter er også mørke og metallskinnende.

Levevis

Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander.

Utbredelse

Slekten er utbredt i Asia.
Hui (Longnan)

Kulturminner

Arkeologene har avdekket tydelige tegn etter Shang-kulturen i området.
Det røde aprikostreet bøyer seg over hagemuren

Det røde aprikostreet bøyer seg over hagemuren (kinesisk: 红杏出墙, pinyin: Hóng xìng chū qiáng) er et kinesisk uttrykk; det siktes til en gift kvinne som er utro. Likeledes kalles en utro gift kvinne en rød aprikos.
Tristam

Historie

Tristam spurte om å få slutte seg til Monstercat noen få måneder etter at det ble etablert og utga 'Party For The Living' den 25. november 2011.
På det femte albumet Monstercat ga ut, var hans større utgivelser inkludert 'Follow Me', som ble den mest sette videoen på Monstercats YouTube-kanal på det tidspunket, og 'Pushed Away' som markerte artisten Rogue (også kjent som Joel Hunt) sin første utgivelse. Han ga ut flere sanger etter det ('Who We Are', 'Undercat', 'Talent Goes By', 'Rewel' og 'I Remember'), men etter utgivelsen hans med artisten Stephen Walking (også kjent som Mike Toope) på albumet 008- Anniversary, kalt 'Too Simple' ble gitt ut, sluttet han å revurdere signaturlyden sin. Den 24. oktober 2012, utga han 'Truth', hvortil Mike Darlington, Monstercats administrerende direktør, sa at han "was blown away when finally receiving the master to Truth. It showed a new level of attention to detail that really brought out his own original style. I have trouble comparing Tristam to any other artist, he is his own." Etter det har han utgitt 12 sanger ('Flight', 'Razor Sharp', 'Frame of Mind', 'Till It's Over', 'Once Again', 'My Friend', 'Far Away',  'Build The Cities (Empire of Sound)', 'Crave', 'The Vine', 'Devotion' og 'Before We Fade', 4 av dem samarbeid med artister som Braken og Pegboard Nerds. Han har også fått betydelig popularitet blant Monstercat-fans og har nesten kultstatus rundt om i fanbasen. Mange av sangene hans er avspilt over én million ganger på YouTube. Blant dem er 'Flight', et samarbeid med den nye og ukjente artisten Braken, som i april 2015 oppnådde hele 20 millioner avspillinger på YouTube og dermed er den mest avspilte Monstercat videoen.

Sosiale Linker

Facebook: http://facebook.com/TheOfficialTristam
Twitter: http://twitter.com/TristamOfficial
Soundcloud: http://soundcloud.com/TheOfficialTristam
Youtube: http://youtube.com/TheOfficialTristam
Nesna

Historie

Ved opprettelsen av Dønna kommune i 1962 ble Nesnas del av øya Løkta overført til Dønna, og den vestlige delen av øya Tomma overført til Nesna. Ved kommunereformen i 1964 ble de delene av Nesna som lå rundt indre del av Sjona overført til den nye storkommunen Rana, og et område på sørsiden av Ranfjorden med bygdene Levang og Bardal overført til Leirfjord kommune.
I forbindelse med drift av handelshus ble det opprettet flere brygger.
Tusenårstrær er plantet flere steder i kommunen, blant annet ved Nesna kirke.

Dikterprestens innflytelse

Dikterpresten Petter Dass bodde mesteparten av sitt liv på Nesna og det var her han skrev mange av sine største verk. Blant annet Nordlands trompet.

Samferdsel

Kystriksveien passerer gjennom kommunen, med Ferjesambandet Levang–Nesna. Mellom tettstedet og Hugla, Handnesøya og Tomma går ferjesambandet Nesna–Nesnaøyene
Hurtigruten har daglige anløp - nordgående ved 05.30-tiden og sørgående ved 11-tiden. Nordlandsekspressen mellom Bodø og Sandnessjøen anløper Nesna.
Zahlbrygga ble valgt til tusenårssted.

Næringsliv

Ved halvøya Skogsøy ligger Westcon Helgelands (tidligere Helgeland Sveiseindustri) produksjonslokaler.

Utdanning

På Nesna ligger avdeling av Nord universitet, tidligere Høgskolen i Nesna, og Kvinneuniversitetet Norden. På tettstedet ligger også en videregående skole, Kristen videregående skole – Nordland.
Kommunen har en barneskole og ungdomsskole på tettstedet Nesna. I tillegg består Nesnaøyenes oppvekstsenter av en grunnskole på Tomma. Hugla og Handnesøya. De to sistnevnte har ikke skoler i dag. Barn fra Hugla reiser til Nesna, mens de på Handesøya reiser til Tomma. Disse nedleggelsene kommer som et resultat av få barn i skolepliktig alder bor på de respektive øyene og foreldrene har ønsket at barna går på andre skoler. Likevel er ingen av skolene endelig nedlagt, men mye tilsier at de ikke kommer tilbake.

Kultur

Det lokalhistoriske museet er en avdeling av Helgeland Museum.
An die Musik

An die Musik (D 547) er en Kunstlied av Franz Schubert til tekst av Franz von Schober.
Schubert skrev stykket for solostemme og klaver i originaltonearten D-dur. Det ble skrevet i mars 1817 og publisert av Thadé Weigl i 1827 som opus 88 nr. 4. 24. april 1827 dediserte Schubert sangen til den viennesiske klavervirtuosen Albert Sowinsky.
I sitt dikt priser Schober musikkens evne til å få lytteren til å glemme den grå hverdagen.
Linn Kristin Engø

Bakgrunn

Engø vokste opp på Flaktveit i Åsane bydel.
Engø var elev ved Bergen katedralskole fra 2009 til 2012. Hun har en bachelorgrad i historie med fordypning i midtøstenhistorie fra Universitetet i Bergen, og en påbegynt mastergrad i demokratibygging ved samme universitet.
Engø har arbeidserfaring som pleieassistent ved sykehjem, butikkmedarbeider og frilansjournalist.

Politisk karriere

Engø meldte seg inn i AUF i ung alder. Som 17-åring måtte hun steppe inn som fungerende fylkesleder for AUF i Hordaland etter at Tore Eikeland ble drept på Utøya i terrorangrepet 22. juli 2011.
Ved kommunestyrevalget i 2011 ble Engø innvalgt som varamedlem i Bergen bystyre, og i 2015 ble hun innvalgt som fast bystyrerepresentant.
Engø jobbet som politisk rådgiver for byrådet Schjelderup under hele dets funksjonstid (22. oktober 2015–25. april 2019), først som politisk rådgiver for skolebyråd Pål Hafstad Thorsen, og deretter for byrådsleder Harald Schjelderup.
Da Schjelderup trådte til side og Roger Valhammer dannet nytt byråd 25. april 2019, ble Engø utnevnt som byråd for barnehage, skole og idrett.
McKean

Navn

Navnet McKean stammer fra  Wilkes-ekspedisjonens besøk i 1840. Øya fikk navnet M'Kean's Island etter første besetningsmedlem som fikk øya i sikte.
På engelsk benyttes også navnet McKean Island. I Kiribatis grunnlov listes øya som en del av statens territorium med navnet McKean.

Geografi

McKean er den vestligste av Phoenixøyene. Atollen ligger 130 km nord-nordøst av Nikumaroro og 280 km sør-sørvest av Kanton. McKean er rundt 900 meter lang og 750 meter bred.  Øya er uten ferskvannskilder og er dekket av lav vegetasjon. Den har en grunn saltvannslagune. Lagunen dekker 20,7 hektar, mens landområdet utgjør snaut 26,8 hektar, slik at atollens areal totalt er på 47,5 hektar.
McKean har et rikt fugleliv og ble gjort til fuglereservat i 1938. Særlig viktig er øya for tropelire (Puffinus lherminieri), småfregattfugl (Fregata ariel), maskesule (Sula dactylatra), hvitstrupestormsvale (Nesofregetta fuliginosa) og rødhaletropikkfugl (Phaethon rubricauda).
I 2001 eller 2002 gikk et koreansk fiskefartøy på grunn på McKean. Det førte med seg rotter av arten Rattus tanezumi, noe som fikk alvorlige konsekvenser for fuglelivet på øya. Særlig utsatt var arter som polynesiaterne, brunnoddy og svartnoddy. Det ble satt inn tiltak for å fjerne rottebestanden, og en undersøkelse i 2009 slo fast at rottene var helt borte fra McKean.
McKean er siden 2008 en del av Phoenix Islands Protected Area, som i 2010 ble oppført på UNESCOs verdensarvliste.

Historie

Øya ble oppdaget av Henry Barber på snauen «Arthur» fra Port Jackson.
 Han kom over øya i 1794 og kalte den opp etter skuta han førte. Senere mente Wilkes-ekspedisjonen at den oppdaget øya i 1840. Andre skip hadde imidlertid vært der i 1830-årene.
USA gjorde krav på øya i henhold til Guano Islands Act av 1856. I 1859 begynte guanodriften og i løpet av elleve år ble øya forvandlet på grunn av virksomheten. Forekomstene ble tømt og i 1870 var det slutt på guanodriften. McKean ble da forlatt.
I 1836 gjorde Storbritannia krav på øya. Året etter ble den innlemmet i den britiske kolonien Gilbert- og Ellisøyene.
Da Gilbertøyene ble selvstendig som Kiribati i 1979, fulgte McKean med. Samme år undertegnet Kiribati og USA Tarawa-traktaten der USA frafaller sitt krav på øya.
Astronom

En astronom er en person som arbeider med astronomi.

En astronom undersøker stjerner, planeter og annet som finnes i verdensrommet. Målet kan være å oppdage nye himmellegemer. Mange amatører tar fram teleskopet om natten for å følge med på hva som skjer, og for kanskje å oppdage noe nytt der oppe som ingen har sett før. Andre undersøker bilder som er tatt med de større teleskopene og kan oppdage det samme. Et annet mål er å finne ut hvordan universet virker. En kan for eksempel undersøke sola for å finne ut hvordan stjerner fungerer eller regne på hvordan ting var da universet ble skapt. 
Som astronom er du ofte engasjert innenfor forskning. Astronomer bruker mindre tid enn man skulle tro på å stirre på stjerner, da majoriteten av arbeidstimer går til analyse av data og observasjonsmateriale.
For å bli astronom kan man gå et studiespesialiserende utdanningsprogram for å få studiekompetanse (dette tar normalt tre år) slik at du kommer inn på høyere utdanninger. Du kan også gå medier og kommunikasjon og naturbruk for å oppnå generell studiekompetanse. En annen mulighet er å gå et yrkesfaglig utdanningsprogram og ta et ekstra år med påbygg. Fag som er viktige for en astronom er matematikk, fysikk og kjemi.
For å få jobb må man normalt ha fullført bachelor- og masterutdanning. For å drive med forskning må du i tillegg ta doktorgrad, som du kan oppnå ved å få en stipendiatstilling ved en høyere læringsinstitusjon.
Sterke verb

Sterke verb er et særmerke for germanske sprog. I norsk kjennetegnes disse ved at verbet i preteritum har enstavelsesform, det vil si at det ikke legges til noen ny stavelse slik man finner i de fleste svake verb. Man får da en enstavelsesform som for eksempel bryte–brøt–brutt (riksmål), bryte–brøt(y)t–brutt (bokmål) og bryte–braut–brote (nynorsk). I tillegg endrer vanligvis rotvokalen seg etter et bestemt avlydsmønster i preteritum. Rotvokalen er ofte forskjellig i infinitiv, preteritum og perfektum partisipp, men ikke alltid. 
Tilsvarende mønster finnes også på for eksempel svensk (bryta–bröt–brutit), engelsk (break–broke–broken) og tysk (brechen–brach–gebrochen), men her kan vokalendringer også være basert på tall i tillegg til tid.
Yanqi Hui

Yanqi (kinesisk: 焉耆回族自治县; pinyin: Yānçí huízú Zìzhìxiàn; uigursk: يەنجى خۇيزۇ ئاپتونوم ناھىيىسى / Yenci Huyzu Aptonom Nahiyisi) er et autonomt fylke for huikineserne i prefekturet Bayin'gholin i den autonome region Xinjiang i Folkerepublikken Kina.
Befolkningen var på 117 804 innbyggere i 1999.
Golden Bay

Golden Bay er en grunn bukt i den nordvestlige delen av Sørøya på New Zealand. Den ligger sørvest for Cooksundet vest for Tasman Bay. Nord for bukten ligger Farewell Spit, som er det nordligste punktet på Sørøya. Aorere og Takaka renner ut i bukten fra sør.
De vestlige og nordlige delene av bukta er stort sett ubebodd. På sørkysten ligger byene Takaka og Collingwood, samt Abel Tasman nasjonalpark.
Bukta ble oppdaget av Abel Tasman i 1642. Etter at han hadde mistet fire av sine menn i et slag med de lokale maoriene ga han bukta navnet Murderers' Bay. James Cook anså i 1770 at Golden Bay var en del av Tasman Bay (Blind Bay), men rettet feilen på sin andre reise i 1773, og endret navnet til Murderers' Bay etter hendelsen i 1642. D'Urville endret navnet til Massacre Bay, et navn som ble beholdt helt til den europeiske bosettingen begynte. Etter at kull ble oppdaget i Takaka i 1842 ble bukta en tid kalt Coal Bay, og etter gullfunn i Collingwood i 1857 ble navnet Golden Bay.
Sulfjorden

Sulfjorden er en fjord i Frøya kommune i Trøndelag mellom øya Frøya og fiskeværet Sula. Fjorden strekker seg vel 8 kilometer fra sørvest til nordøst.
Sula ligger på nordsiden av fjorden, i tillegg til Hjertøy og Oløyan ved Bogøy. I vest grenser fjorden til Vågsvær, i sør til Lyngvær og Fjølvær, og i øst til Skogsøya sør for Mausundvær.
Adenitt

Adenitt er inflammasjon i og dermed irriterte og ømme kjertler, som ved Spyttkjertelbetennelse. Brukes også om lymfeknutene (som ikke er kjertler) ved halsbetennelse. Det er da teknisk sett lymfeadenitt.
Olav Skoglunds Minneløp 2009

Olav Skoglunds Minneløp 2009 ble arrangert 8. august 2009. Olav Skoglunds Minneløp er et 80 km langt rulleskirenn, som går fra Kragerø sentrum til Gautefall i Telemark.
Rudolf Hedemann

Krigsårene

Under andre verdenskrig var Hedemanns tre sønner aktive i motstandsbevegelsen. Reidar holdt till i Stockholm fra begynnelsen av 1941. Hedemann gikk av som ordfører i januar 1941, og ble med på å bygge opp Milorg i innlandet. Han og hans to gjenværende sønner ble arrestert 23. mars 1942, mistenkt for å drive med illegale aviser. Hedemann slapp ut etter en uke, mens sønnene satt til starten av juni. Begge de gjennværende sønnene rømte til Sverige i 1944. Rudolf Hedemann satt i Berg fangeleir fra 26. mai 1944. Under rettssaken mot Axel Aass etter krigen fortalte Aass at Hedemann ble arrestert fordi han var «en farlig mann», og var en av 38 personer fra Hedmark som ble «sikret for krigstid».
Kuppforsøket i Estland i 1924

Kuppforsøket i Estland i 1924 fant sted 1. desember 1924 da en gruppe estiske kommunister forsøkte å ta makten ved statskupp i Estland. Kuppforsøket møtte motstand og ble raskt slått ned. Det var støttet av Komintern og bidro til å forverre forholdet mellom Estland og Sovjetunionen.
Kuppmakerne sto under ledelse av Jaan Anvelt og talte i underkant av 300 personer. Gruppen besto av estiske kommunister, arbeidere ved sovjetiskeide fabrikker og andre som kom over grensen fra Sovjetunionen, som hadde utrustet, trenet og støttet kuppmakerne. I de tidlige morgentimene den 1. desember 1924 gikk grupper av kuppmakere til aksjon mot regjeringskontorer, militær institusjoner og sentrale samferdselsmål. Den største gruppen på 50 mann ble satt inn mot offisersskolen i Tondi. Andre og mindre grupper bestående av 7 til 10 personer gikk til aksjon mot regjeringsinstitusjoner og sentrale kommunikasjonsknutepunkter i Tallinn, der de blant annet forsøkte å ta kontroll over jernbanestasjonen og hovedpostkontoret. Forsvarsdepartementet og politistasjoner ble angrepet. Kuppmakerne gikk også til angrep på hjemmet til statsoverhodet Friedrich Akel, men denne unnslapp opprørerne.
I november 1924 ble 149 personer dømt for statsfiendtlig virksomhet, noe som svekket kuppmakernes stilling. Kuppmakerne håpet aksjonen ville få støtte blant estiske arbeidere, noe som viste seg å være feil. De håpet også at kuppet ville resultere i en sovjetisk invasjon, noe også viste seg å ikke skje. I stedet ble kuppmakerne nedkjempet av estiske militære, politiet og sivile frivillige. Omkring 20 personer ble drept av opprørerne, som selv led et tilsvarende tap. Blant dem kuppmakerne drepte var samferdselsminister Karl Kark.
Etter kuppforsøket svant Kommunistpartiets oppslutning sammen med medlemstallet. Partiet ble også forbudt.
Ørsta

Næring

Kommunen har en variert industri, særlig møbelindustri, teko-industri, elektroteknisk og mekanisk industri. Flyplassen, Ørsta-Volda lufthamn, Hovden, ligger ca. 5 km fra sentrum. 
I tillegg til tradisjonell industri har jordbruk, fiske og havbruk vært de viktigste næringene i Ørsta. Blant de viktigste bedriftene er VikØrsta AS, Vartdal Plast, Marine Harvest og Fora Form. Fiskebåtene er særlig lokalisert til Vartdal, der fiske tradisjonelt har vært viktig. 
I Vartdalsfjorden og Hjørundfjorden er det oppdrett av laks og torsk. I tillegg har kommunen landbaset settefiskproduksjon på Ytre-Standal. Jordbruk er mest representativt i de største dalene: Bondalen, Follestaddalen og Åmdalen. 
Av kulturelle attraksjoner er det naturlig å nevne Ivar Aasen-tunet, som ble åpnet i 2000.
Verdensmesterskapet i landhockey for kvinner

Verdensmesterskapet i landhockey for kvinner ble arrangert første gang i 1974 i Mandelieu, og arrangeres hvert fjerde år.
The Scorpion King 4: Quest for Power

Sammendrag

Mathayus og hans gode venn Drazen infiltrerer palasset til Skizzura for å finne en urne på ordre fra kong Zakkour av Al-Moraad. I prosessen blir de oppdaget og en kort kamp oppstår, hvor Drazen avslører seg selv som en forræder som arbeider etter ordre fra Skizzura. Mathayus returnerer til kong Zakkour, som forteller ham om en urne som tilhørte en mektig trollmann som en gang skal ha holdt kontroll over hele verden. På oppdrag fra kongen, følger Mathayus etter Drazen til kongedømmet Norvania i de nordlige skoger for å levere en fredsavtale. Drazen gir urnen til sin far, kong Yannick, som knuser den og finner en gull-nøkkel med en inskripsjon skrevet på seg.
Mathayus kommer til Norvania, og blir konfrontert av kongens vakter. Mathayus kan lett slå vaktene i kamp. Men han lar seg bli tatt til fange, slik han kan komme seg inn i kongens slott. I fengsel møter Mathayus en annen fange, Valina Raskov. Hun forteller at hun er av kongelig blod, og Drazen planlegger å ta livet av henne ved en offentlige henrettelse for å bli kvitt konkurrenter til tronen. Drazen torturerer Mathayus, fordi han mistenker at fredsavtalen han kom med bare var et påskudd. Men kong Yannick løslater Mathayus, og inviterer ham til en bankett. Drazen snikmyrder sin far med giftige skorpioner for å legge skylden på Mathayus, og forhindre at traktaten blir underskrevet. Før han dør gir kong Yannick gull-nøkkelen til Mathayus, og Mathayus stikker av sammen med Valina.
Mathayus går til Valina`s far, Sorrell Raskov, en eksentrisk vitenskapsmann som er uvillig til å gjeninntre som konge. Han forklarer hvordan nøkkelen kan låse opp ett skjult palass, hvor en verdig mann kan sette seg på en trone og styre hele verden. Drazen dukker opp og tvinger dem til å gi ham nøkkelen. De følger etter ham til en landsby ved foten av ett fjell, hvor Drazen begynner å terrorisere innbyggerne for å finne palasset. Mathayus stjeler nøkkelen, og kommer seg inn i det hemmelige slottet. Etter en intens kamp får Drazen tak i kronen, men han blir dømt uverdig og tronen fryser ham til is. Mathayus, Valina og Sorrell forlater fjellet, forsegler døren, og forteller at tronen bare er et myte. Sorrell blir kronet til konge igjen, men gir den til Valina.